[{"text_idx": "#000002", "text": "Tuir informasaun, Timor-Leste sei asiste eventu ne\u2019e iha loron 20 abri\u0301l 2023. Eventu eclipse solar bele fo\u0301 prejui\u0301zo ida ba ema nia sau\u0301de matan bainhira ema haree diretamente akontesimentu ne\u2019e."}, {"text_idx": "#000003", "text": "Iha mo\u0301s ema balun ne\u2019ebe\u0301 la informadu antes, nune\u2019e bainhira feno\u0301mena ne\u2019e mosu, sira hakfodak no hateke direta ba loron. Hahalok ida ne\u2019ebe\u0301 fo\u0301 perigu ba sira nia sau\u0301de matan."}, {"text_idx": "#000005", "text": "Info\u0301rmasaun ne\u2019e validu tebes ba inan aman ou kuidador labarik sira atu kuidado ho labarik kiik sira nia sau\u0301de matan. Ba ema hirak ne\u2019ebe\u0301 planeia atu asiste feno\u0301mena astronomia ne\u2019e, presiza kumpre krite\u0301ria ba kuidadus sau\u0301de matan."}, {"text_idx": "#000006", "text": "Oinsa\u0301 Eclipse Solar afeta sau\u0301de matan"}, {"text_idx": "#000007", "text": "Haree ka observa direta feno\u0301mena eclipse solar bele hamosu problema matan. Hateke direta ba loro-matan durante eclipse solar afeta funsionamentu RETINA iha ema nia matan. Akontesimentu ne\u2019e bele fo\u0301 impaktu ba funsionamentu matan no iha pio\u0301r forma bele kauza ema sai delek."}, {"text_idx": "#000008", "text": "Labele haree direta ba feno\u0301mena eclipse solar, sein uza protesaun matan.Bainhira atu asiste eventu ne\u2019e presiza uza oklu tipu solar filters ho nia estandar ISO 12312-2.Labele naran uza oklu metan ka oklu baibain sira atu haree ba loro-matan durante eclipse solar.Bainhira asiste feno\u0301mena astronomia ne\u2019e ho oklu solar filter ISO 12312-2, presija revista se oklu iha kondisaun di\u2019ak no la iha nakfera (retak) ruma.Molok hateke ba eclipse solar, presija uza antes ona oklu solar filter ISO 12312-2. Durante nakukun, bele hasai oklu hodi haree. Wainhira loron matan komesa mosu fali, presija uza hikas fali oklu molok kontinua haree eventu ne\u2019e. Hafoin eventu remata keta hasai oklu, maibe\u0301 hatuun ulun hafoin bele hasai oklu ne\u2019e husi matan. Labele hasai oklu wainhira matan sei hateke hela ba loro-matan.Karik iha ema ruma atu halo filmajen, presija assegura katak kamera nebe sei uza, iha filtru solar nebe adekuadu. Tanba mezmu hateke liu husi kamera, bele hamosu problema matan. Labele uza kamera telefone nian, tanba laiha protesaun solar adekuadu.Karik iha ema balun uza aparelho telescope ou binocular, presija assegura iha mos filtru solar adekuadu."}, {"text_idx": "#000009", "text": "Importante; a. Hateke ba eclipse solar bele kauza ema lakon kapasidade visza\u0301l (haree) permanente ou sai delek. b. Problema matan ne\u2019e bele mosu sein sente iha moras ruma, maibe\u0301 derrepente haree buat hotu lahetan. c. Problema matan la akontese antes, maibe\u0301 mosu hafoin eclipse solar d. Rekomenda atu keta hateke direta ba loron durante eclipse solar e. Uza protesaun matan tuir estandar bainhira asiste eclipse solar."}]